14 Jurnalul Oficial al Uniunii Europene 03/vol. 10 31991R2264 30.7.1991 JURNALUL OFICIAL AL COMUNITĂȚILOR EUROPENE L 208/20 REGULAMENTUL (CEE) NR. 2264/91 AL COMISIEI din 26 iulie 1991 de modificare a Regulamentului (CEE) nr. 3076/78 privind importul de hamei din țări terțe COMISIA COMUNITĂȚILOR EUROPENE, având în vedere Tratatul de instituire a Comunității Economice Europene, având în vedere Regulamentul (CEE) nr. 1696/71 al Consiliului din 26 iulie 1971 privind organizarea comună a pieței în sectorul hameiului (!), modificat ultima dată de Regulamentul (CEE) nr. 3577/90 (2), în special articolul 5 alineatul (3) și articolul 18, întrucât articolul 5 din Regulamentul (CEE) nr. 1696/71 prevede că hameiul și produsele din hamei care provin din țări terțe pot fi importate numai dacă prezintă caracteristici de calitate cel puțin echivalente cu limitele minime de comercializare adoptate pentru aceleași produse recoltate în Comunitate sau derivatele acestora; întrucât Regulamentul (CEE) nr. 3076/78 al Comisiei (?), modifi- cat ultima dată de Regulamentul (CEE) nr. 4060/88 (*), prevede două tipuri de atestate prin care se poate face dovada respectării cerințelor prevăzute la articolul 5 alineatul (1) din Regulamentul (CEE) nr. 1696/71; întrucât experiența a arătat că procedurile de import devin mai eficiente și că respectarea normelor comunitare privind certifica- rea poate fi mai bine asigurată în cazul în care se renunță la ates- tatele de control; întrucât, pentru a se evita crearea de inconveniente anumitor ope- ratori din acest sector, este necesar să se permită utilizarea în con- tinuare a atestatului de control pe durata unei perioade de tranzi- ție în cazul hameiului originar din țări care nu au autorizat anumite agenții să emită atestatul de echivalenţă; întrucât, pentru a se preveni utilizarea abuzivă a atestatului de control, acesta trebuie emis numai dacă s-a făcut dovada originii transportului de hamei; întrucât, pentru a se garanta respectarea normelor comunitare pri- vind certificarea hameiului, statele membre trebuie să efectueze controale de verificare a conformității hameiului importat cu cerințele minime de comercializare; 1 () JOL175,481971,p. 1. () JOL353,17.12.1990, p. 23. () JOL 367,2812.1978, p.17. () JOL 356,2412.1988, p. 42. întrucât măsurile prevăzute de prezentul regulament sunt în conformitate cu avizul Comitetului de gestionare a hameiului, ADOPTĂ PREZENTUL REGULAMENT: Articolul 1 Regulamentul (CEE) nr. 3076/78 se modifică după cum urmează: 1. La articolul 1, alineatul (2) se înlocuiește cu următorul text: „(2) Dovada prevăzută la alineatul (1) se face prin prezentarea atestatului prevăzut la articolul 5 alineatul (2) din regulamentul menționat, denumit în continuare «atestat de echivalenţă».” 2. Textul „la prima liniuță a articolului 1 alineatul (2) litera (a) și la articolul 1 alineatul (2) litera (b)” din articolul 2 alineatul (1) se înlocuiește cu textul „la articolul 1 alineatul (2).” 3. Articolul 4 se înlocuieşte cu următorul text: „Articolul 4 (1) Până la 30 aprilie 1992, în cazul hameiului originar din țări terţe care nu au autorizat anumite servicii să emită ates- tate de echivalenţă, dovada prevăzută la articolul 1 poate fi furnizată pentru conurile de hamei având codul NC 1210 10, prin prezentarea atestatului de control prevăzut la alinea- tul (2). (2) Atestatul de control se întocmeşte pentru fiecare transport de către autorităţile competente ale statelor membre, după un control al conformității cu cerințele de comercializare minime indicate la anexa la Regulamentul (CEE) nr. 890/78, în conformitate cu metodele stabilite la articolul 3 alineatele (2) și (3) din regulamentul menționat. (3) Atestatul de control poate fi emis pentru un transport de hamei numai dacă transportul este însoţit de o declarație din partea unui organism oficial din țara de origine, în care este indicată țara de origine a hameiului în cauză. (4) Statele membre transmit Comisiei numele și adresa auto- rităților menționate la alineatul (2) împreună cu amprenta ștampilei oficiale și, după caz, timbrul sec al autorităților competente. (5) Atestatele de control se redactează într-un exemplar ori- ginal și două copii, pe un formular corespunzător modelului din anexa III și în conformitate cu dispozițiile din anexa IV.”